Orrialdearen lerroartearekin (erregistroan egiaztatua) inprimatzea

Edukiak

# Orrialdearen lerroartearekin inprimatzea

Orrialdearen lerroartea aukerarekin inprimatzea erabilgarria da bi orrialde elkarren alboan dituzten dokumentuetarako (adibidez, liburu edo liburuxka batekoak), zutabe anitzeko diseinuetarako eta bi aldeetatik inprimatzeko pentsatuta dauden dokumentuetarako.

## Dokumentu bat orrialdearen lerroartearekin inprimatzea gaitzeko

1. Aukeratu Formatua - Orrialde-estiloa - Orrialdea fitxa.

2. Diseinu-ezarpenak sekzioan, hautatu Erabili orrialdearen lerroartea kontrol-laukia, ezarri Erreferentzia-estiloa eta egin klik Ados botoian.

   Erreferentzia-estiloa aukerak sareta bertikal (tipografiko) ikusezina ezartzen du, estiloan zehaztutako lerro-distantzia erabilita. 'Orrialdearen lerroartea' aktibatuta duten paragrafo guztiek lerro-distantzia hori erabiliko dute, testu-lerro baten beheko aldea saretaren hurrengo lerroarekin lerrokatuz, letra-tipoaren tamaina edo grafikoen presentzian kontuan hartu gabe.

   Hautatutako Erreferentzia-estiloa duten (edo Erreferentzia-estiloa heredatu duten) paragrafo guztiak automatikoki aktibatuko dira orrialdearen lerroarterako.

## Paragrafoak orrialdearen lerroartearekin inprimatzea gaitzeko edo salbuesteko

1. Hautatu salbuetsi nahi diren paragrafo guztiak, eta aukeratu Formatua - Paragrafoa - Koskak eta tartea.

2. Garbitu Aktibatu orrialdearen lerroartea kontrol-laukia paragrafoak salbuesteko. Ezarri kontrol-laukia gaitzeko.

   Kontrol-laukian ez du eraginik orrialdearen lerroartea desgaituta badago orrialde-estiloan.

## Paragrafo-estiloak orrialdearen lerroartearekin inprimatzea gaitzeko edo salbuesteko

1. Ireki 'Estiloak' leihoa (⌘+TF11), egin klik salbuetsi nahi den paragrafo-estiloan, egin eskuineko klik estiloan, aukeratu Aldatu. Elkarrizketa-koadroan, egin klik Koskak eta tartea fitxan.

2. Garbitu Aktibatu orrialdearen lerroartea kontrol-laukia paragrafoak salbuesteko. Ezarri kontrol-laukia gaitzeko.

   Kontrol-laukian ez du eraginik orrialdearen lerroartea desgaituta badago orrialde-estiloan

Emaguzu laguntza!